Návrh na úhradu výdavkov v súvislosti so záchrannými prácami na územiach obvodných úradov Trebišov, Veľký Krtíš, Bardejov, Dunajská Streda, Senica, Poprad a Trenčín

Obvodný úrad v Trebišove

	Dňa 25. júna 2007 postihla územie mesta Trebišov a jeho okolie prietrž mračien, spojená so silným krupobitím a silným vetrom. Počas tejto mimoriadnej udalosti došlo k zaplaveniu pivníc obytných domov, k strhnutiu striech, vyvráteniu a polámaniu stromov a k značným škodám na majetku obyvateľov mesta a právnických osôb. V zmysle ustanovenia § 15 ods. 1, písm. j) zákona NR SR č. 42/1994 Z. z. o civilnej ochrane obyvateľstva v znení neskorších predpisov primátor mesta Trebišov vyhlásil 25. júna o 16,50 hod. mimoriadnu situáciu na území mesta a začali sa záchranné práce, spočívajúce predovšetkým v riešení výpadku elektrickej energie, uvoľňovaní mestských komunikácií od vyvrátených stromov, spadnutých stĺpov verejného osvetlenia a konárov. Vykonali sa opatrenia na odvedenie povrchovej vody zo zaplavených mestských komunikácií, areálu autobusovej stanice, na zabezpečenie prejazdnosti ciest pre zložky záchranného systému. Boli zabezpečené krycie fólie na náhradné prekrytie striech pre zabezpečenie ochrany majetku právnických osôb a občanov. Primátorom  mesta bol zriadený Krízový štáb mesta Trebišov, ktorý pravidelne zasadal a riadil záchranné práce. Plnením úloh v rámci mimoriadnej udalosti vzniknutej na území mesta, najmä v spolupráci s technickými službami Trebišov, Bytovým podnikom Trebišov, Centrom voľného času - príroda Trebišov, firmou VEPI, Kovošrot Figeľ, Novosad, Ekopra, s. r. o. Trebišov boli odstránené najzávažnejšie škody spôsobené na majetku občanov mesta, ako i právnických osôb. Mimoriadna situácia na území mesta Trebišov bola odvolaná dňa 29. júna 2007. Mestom vyčíslené výdavky boli verifikačnou komisiou upravené a znížené na čiastku 140 270,50 Sk. Vzhľadom na skutočnosť, že požiadavka na refundáciu výdavkov bola uplatnená z objektívnych príčin (rušenie krajských úradov) až koncom roka 2007, odporúčame refundovať výdavky na záchranné práce mestu Trebišov v roku 2008.  	

Rozpis výdavkov:

Obvodný úrad v Trebišove – Mesto Trebišov

 640 – Bežné transfery					140 270,50 Sk

Obvodný úrad vo Veľkom Krtíši  	

	Dňa 7. apríla 2008 sa obcami Záhorce a Želovce prehnala veterná smršť. V dôsledku tejto mimoriadnej udalosti bolo poškodené vedenie elektrickej energie, obecný rozhlas, verejné osvetlenie, strechy domov. Vyvrátené stromy a dopravné značky spôsobili neprejazdnosť miestnych komunikácií. Došlo k spôsobeniu škôd na majetkoch obcí, ako i na majetku fyzických osôb a právnických osôb, vzniklo nebezpečenstvo ohrozenia života a zdravia osôb. Na základe uvedených skutočností starostovia dotknutých obcí v zmysle ustanovenia § 15 ods. 1, písm. j) zákona NR SR č. 42/1994 Z. z. o civilnej ochrane obyvateľstva v znení neskorších predpisov  vyhlásili mimoriadnu situáciu ( Záhorce 7. 4. 2008 o 16,00 hod. a Želovce o 16,30 hod.). Začalo sa vykonávanie záchranných prác, na ktorých sa v značnej miere podieľali i obyvatelia obcí. Výšku výdavkov overili komisie. Tieto pozostávajú najmä vo zvýšených nákladoch na prevádzku použitej techniky, nákupu potrebného materiálu – plachiet, ako i na poskytnutie občerstvenia osobám, ktoré sa podieľali na záchranných prácach. Mimoriadna situácia v obidvoch obciach bola odvolaná 8. 4. 2008 o 9,00 hod. Po overení Obvodným úradom vo Veľkom Krtíši bola celková výška výdavkov vyčíslená pre obidve obce v sume 14 132,75 Sk.   

Rozpis výdavkov:

Obvodný úrad vo Veľkom Krtíši – obce

Obec Záhorce
 640 – Bežné transfery					  4 021,40 Sk

Obec Želovce
640 – Bežné transfery						 10 111,35 Sk

Obvodný úrad v Bardejove

	Dňa 23. júna 2008 o 19,00 hod. vyhlásili starostovia obcí Petrová a Zlaté z dôvodu potreby realizácie činností nevyhnutných na zamedzenie šírenia sa následkov mimoriadnej udalosti – víchrice spojenej s krupobitím, mimoriadnu situáciu. Po overení vykonania záchranných prác Obvodným úradom v Bardejove bola celková výška výdavkov stanovená pre obidve obce v celkovej výške 15 301,00 Sk. 
	Dňa 24. júla 2008 z dôvodu zhoršujúcej sa povodňovej situácie v územnom obvode Bardejov spojenej s potrebou zabezpečenia núdzového zásobovania a zabezpečenia lekárskej pomoci v postihnutých obciach bola vyhlásená v súlade s ustanovením § 14 ods. 5 zákona NR SR č. 42/1994 Z. z. o civilnej ochrane obyvateľstva v znení neskorších predpisov, mimoriadna situácia v územnom obvode Bardejov, počas ktorej boli vykonávané záchranné práce.
	Po overení Obvodným úradom v Bardejove bola celková výška výdavkov vyčíslená v celkovej sume 50 847 Sk.

Rozpis výdavkov:

Obvodný úrad v Bardejove – obce

Obec Petrová
 640 – Bežné transfery					 13 032,00 Sk

Obec Zlaté
640 – Bežné transfery						   2 269,00 Sk

Obvodný úrad v Bardejove
Bežné výdavky – 50 847 Sk, z toho:
610 – Mzdy, platy, služ. príjmy a ost. osobné vyrovnania  	14 391,00 Sk 
	        ( z toho pre zamestnancov v štátnej službe 14 391,00 Sk)   
620 – Poistné a príspevok do poisťovní	                         5 032,00 Sk	   
630 – Tovary a služby					            31 424,00 Sk	   

Obvodný úrad v Dunajskej Strede

		V dňoch 7.- 9. júla 2008 z dôvodu živelnej pohromy – veternej smršte spojenej so značným počtom prívalových dažďov a krupobitím bola vyhlásená mimoriadna situácia na území obvodu Obvodného úradu v Dunajskej Strede a v obciach Topoľníky, Dunajská Streda, Trhová Hradská, Ohrady a Veľké Dvorníky (o 19,00 hod.). V dôsledku mimoriadnej udalosti boli poškodené domy obyvateľov dotknutých obcí, ako i verejné budovy. Polámané stromy spôsobili neprejazdnosť cestných komunikácií a výpadok elektrickej energie. Obrovské škody spôsobila na poľnohospodárskych kultúrach. Na záchranných prácach sa podieľali zložky integrovaného záchranného systému, dotknuté orgány a organizácie ako i obyvateľstvo. Po ukončení záchranných prác prednosta Obvodného úradu v Dunajskej Strede odvolal dňa 9. 7. 2008 mimoriadnu situáciu. Po vykonaní verifikácie výdavkov na záchranné práce komisia stanovila ich výšku v celkovej hodnote 2 371 282,15 Sk.		

Rozpis výdavkov:

Obvodný úrad v Dunajskej Strede – obce

Obec Topoľníky
 640 – Bežné transfery				       1 543 829,00 Sk

Mesto Dunajská Streda
640 – Bežné transfery					          402 485,70 Sk	   

Obec Trhová Hradská
 640 – Bežné transfery				          306 485,50 Sk

Obec Ohrady 
640 – Bežné transfery					            69 037,95 Sk	   

Obec Veľké Dvorníky 
640 – Bežné transfery					            49 444,00 Sk	   

Obvodný úrad v Senici

	V dňoch 16. - 17. augusta 2008 bola v dôsledku živelnej pohromy – prívalových dažďov, vyhlásená mimoriadna situácia v obciach Smolinské, Sobotište a Podbranč, na území obvodného úradu v Senici. Dážď spôsobil zaplavenie častí obcí vodou, ako i naplavenie bahna a kamenia na miestne komunikácie a verejné priestranstvá. Bolo potrebné odčerpať vodu z domov, pivníc a garáží a odstrániť naplaveniny blata a dreva z miestnych komunikácií, z miestneho cintorína (Sobotište) a vjazdov k rodinným domom.  Na odstraňovaní následkov mimoriadnej udalosti sa podieľali tak sily a prostriedky obcí, ako i miestne obyvateľstvo. Verifikačná komisia schválila výdavky na záchranné práce v celkovej sume 55 175,00 Sk.  	

Rozpis výdavkov:

Obvodný úrad v Senici – obce

Obec Smolinské
 640 – Bežné transfery				           10 710,00 Sk

Obec Sobotište
640 – Bežné transfery					           15 206,00 Sk	   

Obec Podbranč
 640 – Bežné transfery				            29 259,00 Sk

Obvodný úrad v Poprade

	Mesto Vysoké Tatry dňa 23. júla 2008 o 11,00 hod. vyhlásilo mimoriadnu situáciu z dôvodu silného nárazového vetra a dlhotrvajúcich dažďov, ktorých následkom došlo na viacerých miestach k spadnutiu stromov, zavaleniu ciest I. triedy, miestnych komunikácií a poškodeniu striech, čím sekundárne vzniklo nebezpečenstvo ohrozenia životov, zdravia a majetku občanov mesta, ako aj rekreantov Vysokých Tatier padajúcimi konármi a stromami. V meste došlo k vylúčeniu cestnej a železničnej dopravy ako aj k dlhodobému výpadku elektrického prúdu, ktorý obmedzil činnosti dôležitých zariadení a prevádzok. Mimoriadna situácia bola odvolaná dňa 25. júla 2008 o 18,00 hod.
	Mestu Vysoké Tatry v súvislosti s riadením a vykonávaním záchranných prác, s použitím síl a prostriedkov na vykonávanie týchto prác počas vyhlásenej mimoriadnej situácie vznikli výdavky vo výške 119 173,00 Sk, ktoré uhradilo zo svojho rozpočtu. Vyčíslené výdavky na záchranné práce overil Obvodný úrad v Poprade. 

Rozpis výdavkov:

Obvodný úrad v Poprade – Mesto Vysoké Tatry

Mesto Vysoké Tatry
 640 – Bežné transfery				           119 173,00 Sk

Obvodný úrad v Trenčíne

	Dňa 16. augusta 2008 v nočných hodinách došlo v mestách Trenčín a Nemšová a obciach Zamarovce, Borčice, Skalka nad Váhom, Hrabovka a Tuchyňa k mimoriadnej udalosti v dôsledku veternej smršte. Obce a mestá nahlásili informáciu na koordinačné stredisko na linku tiesňového volania 112. Postupne vyhlásili mimoriadnu situáciu. O vzniknutej situácii bol oboznámený prednosta Obvodného úradu v Trenčíne, ktorý vyhlásil mimoriadnu situáciu na území obvodu Trenčín dňa 16. augusta 2008 o 06,15 hod. Vo všetkých obciach nastal výpadok elektrickej energie, boli pováľané stromy, poškodené cestné komunikácie, miestne cintoríny, telefonické vedenie, miestny rozhlas a domy. Závažná situácia vznikla na diaľnici, kde prišlo k spadnutiu elektrického vedenia VVN, následkom čoho bola prerušená doprava. Členovia krízového štábu vykonali obhliadku postihnutých obcí. Do záchranných prác boli zapojené všetky zložky integrovaného záchranného systému
	Po obnove telefonického spojenia a dodávky elektrickej energie starostovia obcí odvolali mimoriadnu situáciu. 
	Počas vyhlásenej mimoriadnej situácie vznikli výdavky vo výške 3 864 841,30Sk, ktoré uhradili mestá a obce zo svojho rozpočtu. Vyčíslené výdavky na záchranné práce overil Obvodný úrad v Trenčíne. 

Rozpis výdavkov:

Obvodný úrad v Trenčíne – obce

Obec Borčice
 640 – Bežné transfery				         183 360,00 Sk

Obec Hrabovka
640 – Bežné transfery					           26 553,50 Sk	   

Mesto Nemšová
 640 – Bežné transfery				          222 046,00 Sk

Mesto Trenčín 
640 – Bežné transfery					        2 849 667,30 Sk	   

Obec Tuchyňa 
640 – Bežné transfery					            80 000,00 Sk	   

Obec Skalka nad Váhom
 640 – Bežné transfery				          179 948,50 Sk

Obec Zamarovce
640 – Bežné transfery					          323 266,30 Sk	   

Rekapitulácia bežných výdavkov podľa obvodných úradov:

Obvodný úrad v Trebišove                                               140 270,50 Sk 
Obvodný úrad vo Veľkom Krtíši                                       14 132,75 Sk
Obvodný úrad v Bardejove                                                66 148,00 Sk
(z toho 610 - v štátnej službe vo výške 14 391,00 Sk) 
Obvodný úrad v Dunajskej Strede                                2 371 282,15 Sk   
Obvodný úrad v Senici                                                        55 175,00 Sk
Obvodný úrad v Poprade                                                  119 173,00 Sk
Obvodný úrad v Trenčíne				         3	864 841,30 Sk 

S p o l u :                                                                          6 631 022,70 Sk

	Navrhuje sa finančné prostriedky uvoľniť z rezervy vlády, kapitoly Všeobecná pokladničná správa – rezerva na riešenie povodní, na živelné pohromy, ich prevenciu, ďalších vplyvov nových zákonných úprav a iné vplyvy v celkovej sume 6 631 022,70 Sk do rozpočtovej kapitoly Ministerstva vnútra Slovenskej republiky.  

Na podnet ministra financií  je do návrhu na úhradu výdavkov zaradená obec Matiaška z dôvodu nepridelenia finančných prostriedkov za škody spôsobené povodňami v rokoch 2004 a 2005.
Matiaška je obec v okrese Vranov nad Topľou s počtom obyvateľov 280. Pri povodni v roku 2004 vznikli obci škody na majetku v sume 410 000 Sk. V roku 2005 dve povodne spôsobili škody v sume 2 mil. Sk. Obci boli poskytnuté finančné prostriedky na odstránenie následkov povodní v roku 2004 vo výške 25 000 Sk a v roku 2005 vo výške 397 000 Sk. 
Odstraňovanie škôd (najmä oprava miestnej komunikácie) si vyžiadalo vyššie výdavky a obec sa zadlžila. Obecný rozpočet (vzhľadom na počet obyvateľov) neumožňuje  vyčlenenie dostatočných prostriedkov na odstraňovanie škôd spôsobených povodňami, a preto sa navrhuje poskytnutie dotácie z rezervy vlády v sume 872 627 Sk (na úhradu starých faktúr a na ukončenie opravy cesty poškodenej povodňami).